
Parlamentul  României

Camera  Deputaţilor

Comisia pentru industrii si servicii

Bucureşti 01.11.2011                                                                                                                                     Nr. 23/303/2011
A V I Z
asupra proiectului de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care  se stabilesc cu avizul Oficiului Concurenţei, precum şi pentru aprobarea unor măsuri cu privire la ajustarea tarifelor de călătorie cu metroul şi de transport feroviar

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru aviz cu proiectul de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, precum şi pentru aprobarea unor măsuri cu privire la ajustarea tarifelor de călătorie cu metroul şi de transport feroviar, transmis cu adresa nr.P.L.x 549 din 12 octombrie 2011.

Avizul urmează a fi înaintat Comisiei pentru buget, finanţe şi bănci, care este sesizată în fond.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat în şedinţa din 5 octombrie 2011.
Proiectul de lege a fost avizat favorabil de Consiliul Legislativ, cu avizul nr.643 din 10 iunie 2011.

Proiectul de lege are ca obiect de reglementare exceptarea ajustării tarifelor de călătorie cu metroul şi a tarifelor de călători pe calea ferată de la prevederile Ordonanţei de urgenţă a Guvernului nr.36/2001 şi de adoptare a unui cadru juridic adaptat la contextul economic actual, fapt ce permite implementarea unei politicii tarifare care să conducă la creşterea veniturilor proprii realizate din activitatea de transport feroviar public de călători şi cu metroul, concomitent cu reducerea gradului de subvenţionare a tarifelor de călătorie cu aceste mijloce de transport de la bugetul de stat.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 1 noiembrie 2011.

În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma adoptata de Senat.

Prin obiectul de reglementare şi conţinut, proiectul de lege se încadrează în categoria legilor ordinare.
VICEPREŞEDINTE,
Alin Silviu Trăşculescu
Consilier parlamentar,
Ioan Bivolaru

